kardosdrur/scandi-wiki huggingface dataset:
Vega (Norge)

Vega er en ø og en økommune på Helgeland i Nordland. Kommunen grænser til nabokommunerne Brønnøy, Vevelstad og Alstahaug. De 6.500 øer, holme og skær i kommunen står på UNESCOs liste over verdensarven. Vega kommune har et samarbejde med en anden verdensarvkommune, Neringa kommune på Den kuriske landtange i Litauen.

Geografi 
Foruden hovedøen Vega, har også øerne Ylvingen og Omnøy fastboende. Andre øer er  Lånan og Skogsholmen. Sydsiden af øen Vega domineres af de omkring 700 meter høje Vegtindan mens nordsiden domineres af moselandskab. Øerne Hysvær og Søla indgår i Hysvær/Søla landskabsværnsområde. Et andet beskyttet område, Eidemsliene naturreservat blev foreslået fredet allerede i 1911.

Indenfor verdensarvområdet ligger fire beskyttelsesområder som samlet set har international værdi:
	Lånan/Skjærvær naturreservat 
	Lånan, Flovær og Skjærvær fuglefredningsområde 
	Hysvær/Søla landskabsværnområde med dyrelivsfredning 
	Muddværet fuglefredningsområde 

Indenfor verdensarvområdet på Vega findes derudover tre naturreservater; Eidemsliene, Holandsosen og Kjellerhaugvatnet.

Erhvervsliv 
De vigtigste erhverv i kommune er landbrug, fiskeri og lokale tjenesteydelser. Der findes også en del fiskeforædling i kommunen.

Historie 
De ældste bosætninger på Vega er dateret til stenalderen, 10.000 år tilbage i tid. Dette er den aller tidligste påviste bosættelse i Nord-Norge. Antagelig var det de fiskerige lavvandede områder rundt om øen som gjorde at folk bosatte sig. Dronning Sonja foretog den officielle åbning af Vega som UNESCO verdensarvområde ved en ceremoni i Hysværøyan den 20. april 2005.

Kultur 
Museet E-huset ligger i en gammel handelsbrygge i fiskerihavnen på Nes, nord på Vega. Museetdokumenterer traditionen med edderfuglene som husdyr. Museet har også en udstilling af fotografier fra Vegaøerne.

Kommunen er deltager i Skulpturlandskap Nordland med skulpturen «En ny samtale» af den finske kunstner Kain Tapper.

Se også 
Vegaøerne

Eksterne henvisninger 

 Verdensarv Vegaøerne 
 Helgeland Museum 
 Miljøstatus i Norge: Vegaøyan 
 www.visitvega.no
 digitaltfortalt.no – «"Deinn liss fauelungen" – en digital fortelling om Vegaøyan Verdensarvområde»

Seværdigheder i Norge
Kommuner i Nordland
Urban Tricking

Urban Tricking er en bevægelseskunst nært beslægtet med Le Parkour. I Urban Tricking handler det til forskel fra Le Parkour om at lave visuelt flotte spring. 
I Parkour går filosofien på en kommen fra punkt A-B. Urban Tricking handler om at se muligheder i det urbane miljø, og som navnet antyder, at udøve tricks i bymiljøet.

I Danmark har det danske parkour hold Team JiYo været forgængere for subkulturen og via deres forum forum.540.dk har de været med til at udbrede kendskabet til både Urban Tricking og Le Parkour.

Se også 
Team JiYo

Subkulturer
Parkour
Tyske telefonforvalg

Hvis man ringer til Tyskland fra et andet land, så starter man med +49.
Det tyske fastnettelefonnummer er, hvis man tager det internationale forvalg med, bygget op således.

+49 + områdeforvalg + telefonnummer

Det er ikke altid man skal bruge det første 0 i områdekoden.

Telefonforvalg
Telefoni
A.C. Meyer

Adolph Frederik Charles Meyer (født 11. juni 1858 i København, død 6. august 1938 i Skodsborg) var en dansk stukkatør, socialdemokrat, journalist, forfatter og politiker.

A.C. Meyer var uddannet som maskinarbejder og stukkatør, var sekretær for Smedenes og Maskinarbejdernes Fagforening 1876-1878, medstifter af Socialdemokratisk Forbund og medlem af dets hovedbestyrelse. I 1878 var han tillige kortvarigt forretningsfører for samme, og regnes for den 6. partiformand. Fra 1884 var han medarbejder ved Social-Demokraten og han var medlem af Folketinget 1895-1932 for Københavns 13. kreds. Han var også stifter af Oplysningsklubben Karl Marx, grundlægger af Børnenes Kontor, i bestyrelsen for Dansk Cyklist-Forbund. Han stiftede i 1889 den første danske atletklub og nogle år senere Arbejdernes Idrætsklub; æresmedlem af Atletunionen.

Ydermere stiftede A.C. Meyer sammen Louis Florin organisationen D.U.I (De Unges Idræt), i dag DUI-LEG og VIRKE, den 10. november 1905 i Folkets Hus på Rømersgade, som i dag huser Arbejdermuseet.

Meyer var forfatter til flere skuespil, der blev opført på Arbejdernes Teater Han udgav et par digtsamlinger, romaner og talrige sange. Til den internationale socialistkongres i København i 1910 skrev han "Flyv højt vor sang på stærke vinger" på melodien til Internationale.

A.C. Meyers Vænge i Københavns Sydhavnskvarter er navngivet til minde om ham.

Kilder 
 Kraks Blaa Bog 1910

Eksterne henvisninger

Journalister fra Danmark
Romanforfattere fra Danmark
Fagforeningsfolk fra Danmark
Partiledere for Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Folketingsmedlemmer i 1920'erne
Folketingsmedlemmer i 1930'erne
Personer i Kraks Blå Bog (afdøde)
Stukkatører fra Danmark
Digtere fra Danmark
Dramatikere fra Danmark
Sangskrivere fra Danmark
Personer i Dansk Biografisk Leksikon
Dansksprogede forfattere fra Danmark
Bolig

En bolig er en bygning, hvori mennesker og dyr kan bo. Bolig indbefatter alle bygninger, der kan bruges til beboelse, fra grotter til slotte. Det skal dog være et fast sted, et telt er for eksempel ikke en bolig. En bolig kan i dansk sammenhæng være en ejerbolig, en andelsbolig og en lejebolig, men det kan andre steder i verden for mange mennesker også være uformelle ejerformer, hvor strukturelle rammer savnes (f.eks. slumbebyggelser).

En bolig kan indrettes med boligindretningsartikler, brugskunst og interiør. En bolig er ikke kun en fysisk genstand. En bolig er også et sted, man kan føle sig hjemme. For at opnå hjemmefølelse skal en række forudsætninger være opfyldt. Blandt andet skal man have personlige ting i sin nærhed og mærke et fravær af stress.

En fritidsbolig (incl. sommerbolig) er fx et sommerhus eller en feriebolig.

Eksterne henvisninger 

Beboelsesbygninger
Edie Parker

Edie Parker (1923 – 1993) var amerikansk forfatter og en del af beatgenerationen samt forfatteren Jack Kerouacs første kone. Hun optræder som "Judie Smith" i Kerouacs roman The Town and the City.

Denne artikel er en oversættelse af artiklen Edie Parker på den engelske Wikipedia. 

Selvbiografer fra USA
Philip Lamantia

Philip Lamantia (23. oktober 1927 – 7. marts 2005) var en amerikansk digter og underviser. Lamantias visionære digte – ekstastiske, erotiske og fyldte med rædsel – udforskede drømmenes underbevidste verden og kædede den sammen med dagligdagens oplevelser. Han blev født i San Francisco som søn af sicilianske immigranter. Hans lyrik blev første gang udgivet i det surrealistiske tidsskrift View, da han var 15 år gammel. Han fandt senere sammen med beatgenerationens digtere i San Francisco og med The Surrealist Movement in the United States. Han var på plakaten til Six Gallery-oplæsningen i San Francisco i 1955, hvor Allen Ginsberg for første gang fremførte sit digt Howl. 

Nancy Peters, hans kone og litterære redaktør, sagde om ham: "Han fandt, at stoffernes natteverden var en slags moderne ækvivalent til den gotiske borg – en farlig zone, der skulle krydses symbolsk eller eksistentielt." 

Han tilbragte en tid sammen med de indfødte i Amerika og Mexico i 1950'erne, hvor han deltog i ritualer, der involverede indtagelse af peyote. Senere i livet vendte han sig mod sin barndoms religion, katolicismen, og skrev mange digte over katolske temaer.

Værker 
 Erotic Poems (1946) 
 Ekstasis (1959) 
 Narcotica (1959) 
 Destroyed Works (1962) 
 Touch of the Marvelous (1966) 
 Selected Poems 1943-1966 (1967) 
 Blood of the Air (1970) 
 Touch of the Marvelous – A New Edition (1974) 
 Becoming Visible (1981) 
 Meadowlark West (1986) 
 Bed of Sphinxes: New and Selected Poems, 1943-1993 (1997) 

Denne artikel er en oversættelse af artiklen Philip Lamantia på den engelske Wikipedia. 

Digtere fra USA
Ron Padgett

Ron Padgett (født 17. juni 1942) er amerikansk digter, essayist, skønlitterær forfatter og oversætter samt medlem af New Yorker-skolen. Hans bøger omfatter bl.a. Great Balls of Fire, The Adventures of Mr. & Mrs. Jim & Ron (sammen med Jim Dine), Toujours l'amour, Tulsa Kid, Triangles in the Afternoon, Ted: A Personal Memoir of Ted Berrigan, Poems I Guess I Wrote, You Never Know, Oklahoma Tough. Hans bøger om uddannelse og skrivning omfatter bl.a. The Teachers & Writers Handbook of Poetic Forms (som redaktør), The Teachers & Writers Guide to Walt Whitman (som redaktør) og Educating the Imagination (som medredaktør). Han fungerede også som redaktør af Teachers & Writers Magazine fra 1980 til 2000.

Digtere fra USA
Essayister fra USA
Faglitterære forfattere fra USA
Selvbiografer fra USA
Oversættere fra USA
Bolette

Bolette er et pigenavn, dannet som diminutiv (-ette) af det nordiske Bodil, der igen er dannet af norrønt bót (= forbedring, bod, som i "bod og bedring") og hildr (= kamp). 

Navnet forekommer også i varianten Bolethe, og er ret sjældent forekommende, idet blot ca. 850 danskere bærer en af de to varianter ifølge Danmarks Statistik.

Kendte personer med navnet
Bolette Christophersen, dansk læge og tidligere tv-vært.
Bolette Gjør (1835–1909), norsk forfatter og missionsforeningsleder.
Anne Bolette Holsen (1856–1913), norske lærer og kvinderettighedsforekæmper.
Bolette Roed (født 1979), dansk musiker.
Bolette Sutermeister Petri (1920–2018), dansk-schweizisk rejseskribent.

Navnet anvendt i fiktion
Bolettes brudefærd er dansk film fra 1938, instrueret af Emanuel Gregers.

Noter

Pigenavne
Methylenblåt

Methylenblåt er et farvestof, med molekyleformlen: C16H18N3SCl, der blandt andet bruges af biologer til at farve bakterier.

Aromatiske forbindelser
Histologi
Absolute Music 6

Absolute Music 6 er en kompilation i serien Absolute Music. Nogle af sangene udkom senere på The Best Of Absolute Music 4-5-6.

Spor 
Sporlisten til Absolute Music 6.

Referencer 

Absolute Music 06
Album fra 1994
Sun (flertydig)

Sun (bl.a norr. "søn" og eng. "sol") kan henvise til flere artikler:

 Sun Microsystems – en amerikansk it-virksomhed, der blandt andet er kendt for styresystemet Solaris (en Unix-variant) og programmeringssproget Java
 Sun Records – et pladeselskab med base i Memphis i USA
 Socialistisk Ungdom i Norden (SUN) – en paraplyorganisation for venstreorienterede, partipolitiske ungdomsorganisationer i Norden.

Navn
 Sun Jian – (156–191) kinesisk krigsherre
 Sun Tzu – (omkr. 500 f.Kr.) general og militærstrateg, forfatter af bogen Krigskunsten
 Sun Yat-sen – (1866–1925) en kinesisk revolutionær og politisk leder

Se også
 Sune – et drengenavn, der stammer fra det oldnordiske sun, der betyder "søn"
 Sun-Maid – et rosinmærke af kernefri vindruer, som stammer fra Californien
 Sunquick – et frugtbaseret læskedrikkoncentrat
Jarosław Kaczyński

Jarosław Aleksander Kaczyński (f. 18. juni 1949 i Warszawa) er polsk vicestatsminister og doktor i jura. Han er formand for det konservative parti Lov og Retfærdighed, medlem af Sejmen og var fra 14. juli 2006 til 15. november 2007 Polens premierminister. Bror til Polens afdøde (d. 10. april 2010) præsident Lech Kaczyński. 
Han betragtes som den mest indflydelsesrige mand i Polen på trods af at han hverken er præsident eller premierminister.

Baggrund og uddannelse 
Jarosław Kaczyński blev født i 1949 og var barn af Rajmund og Jadwiga Kaczyński. Som barn medvirkede ham og hans bror Lech Kaczyński som hovedroller i den polske tv-serie De to som ville stjæle månen (Polsk: O dwóch takich, co ukradli ksiezyc). 
Kaczyński studerede på Warszawas Universitet, hvor han i 1971 opnåede titel som magister på Afdelingen for Jura og Administration og i 1976 doktorgrad på Institut for Statskundskab og Jura. I årene 1971-1976 var han ansat som videnskabelig medarbejder på Institut for Politisk Videnskab. I 1976-1981 arbejdede han som adjunkt på Warszawas Universitets filial i Białystok.

Politisk karriere

Den demokratiske opposition i den Polske Folkerepublik (PRL) 
Jarosław Kaczyński startede sit engagement i oppositionen til diktaturstyret i 70'erne, hvor han samarbejdede med Arbejdernes Forsvarskomité (KOR) og Helsinkikomitéen.
I 1989 forhandlede han med fuldmagt fra Solidarność om udnævnelsen af Tadeusz Mazowieckis regering. Han var aktivt medvirkende til dannelsen af en koalition mellem den Borgerlige Parlamentariske Klub (OKP), det Forenede Folkeparti (ZSL) og det Demokratiske Parti (SD).

Det nye demokratiske Polen 
1989-1990 var han chefredaktør for Ugeavisen Solidarność (Tygodnik Solidarność). I 1990-1991 chef for Præsidentens Kancelli ved Lech Wałęsa. Han forlod denne stilling efter en konflikt med præsident Wałęsa. I 1994-1997 var han leder af selskabet Srebrna. I 1990 medstiftede han Centrumenigheden (PC) og var indtil 1998 leder af partiet. I 1997 knyttede han sig til Jan Olszewskis Bevægelse for Polens Genopbygning (ROP). I 1989-1991 var han medlem af Senatet som senator fra województwo elbląskie og var medlem af den Borgerlige Parlamentariske Klub (OKP). I 1991-1993 var han medlem af Sejmen valgt fra listen det Borgerlige Centrums Enighed (POC) i Warszawa-kredsen. Igen i 1997 var han medlem af Sejmen denne gang valgt for ROP i Warszawa-kredsen.

Smolensk ulykken 
Den 10. april 2010 var Polens daværende præsident og Jarosław Kaczyński’s tvillingebror Lech Kaczyński og 95 andre højtstående polakker på vej til en mindehøjtidelighed for Katynmassakren som skulle afholdes i Smolensk. Under et landingsforsøg styrtede flyet ned og alle ombordværende omkom.
Jarosław Kaczyński skulle oprindeligt have været med ombord men meldte fra da hans mor var syg. 

Efterfølgende har Kaczyński beskyldt den daværende regering (fra Borgerplatformen) for at have planlagt flyulykken.

I 2007 udtalte han fra den polske Sejms talerstol til oppositionen:

Fodnoter

Kildeangivelser

Eksterne henvisninger 

Polens regeringsledere
Personer fra Warszawa
Marlene Bundgaard

Marlene Bundgaard Selmer (født Hansen,  12. oktober 1975 i Hillerød) er en dansk autodidakt kunstmaler. 

Hun arbejder hovedsageligt med olie på lærred, mixed media og akvareller i abstrakte former. Hendes stil er eksperimenterende og impulsiv – ofte med nye teknikker farvekombinationer og materialer for hvert maleri.

Eksterne henvisninger 

 Marlene Bundgaards hjemmeside 

Malere fra Danmark
Personer fra Hillerød
Adam Hart i Sahara

Adam Hart i Sahara er en dansk novellefilm fra 1990, instrueret af Nicolas Barbano.

Manuskriptet er af Erwin Neutzsky-Wulff efter hans roman Adam Hart og Sjælemaskinen, og det er den hidtil eneste Neutzsky-Wulff-filmatisering. Forfatteren medvirker selv i en lille cameo-rolle.

Hovedpersonen Adam Hart, en detektiv med forkærlighed for okkulte mysterier, spilles af Jesper Hyldegaard, der her fik sin filmdebut. Hans medhjælper og kronikør Victor Janis spilles af Per Diemer, der ellers er bedst kendt som tegner og grafiker.

I filmens tre andre hovedroller ses Hanne Fabricius og Thomas Sørensen, idet personen lider af personlighedsspaltning. Den underlige sag fører de to detektiver fra deres hovedkvarter på Sværtegade 13 dybt ind i Saharas ørken.

Filmen blev skudt på 8mm, men færdiglavet på video. Den blev i 1990'erne distribueret på vhs som salgskassette og har også været vist på lokal-tv.

Medvirkende 
Jesper Hyldegaard som Adam Hart
Per Diemer som Victor Janis
Hanne Fabricius som Myra
Thomas Sørensen som Robert
Mogens Esmarch Poulsen som Lægen
Erwin Neutzsky-Wulff som Mand på Sværtegade
Amy Dawson som Pige på Sværtegade
Jørgen Samson som Rejsekonsulent
Palle Toft som Mand på Strøget

Eksterne henvisninger 
 

Kortfilm fra Danmark
Danske film fra 1990
Film baseret på værker af danske forfattere
Absolute Music 2

Absolute Music 2 er en kompilation i serien Absolute Music udgivet den 11. marts 1993. Albummet var det næstemest solgte kompilation-album i Danmark i 1993. Cd-versionen indeholder 18 sange, mens bånd- og vinyl-versionen indeholder 24 sange. Nogle af sangene udkom senere på The Best Of Absolute Music 1-2-3.

Sangliste (CD)

Sangliste (BÅND/VINYL)

Bånd 1/Vinyl 1 
 One More Time – "Highland"
 Charles & Eddie – "Would I Lie To You?"
 Paul McCartney – "Hope Of Deliverance"
 Hanne Boel – "Don't Know Much About Love"
 Peter Gabriel – "Steam"
 Alannah Myles – "Song Instead Of A Kiss"
 Lisa Nilsson – "Varje Gång Jag Ser Dig"
 Undercover – "Baker Street"
 Vaya Con Dios – "Heading For A Fall"
 Duran Duran – "Ordinary World"
 Billy Ocean – "Pressure"
 R.E.M. – "Drive"

Bånd 2/Vinyl 2 
 Sko/Torp – "Glorious Days"
 Annie Lennox – "Little Bird"
 The Jeff Healey Band – "Cruel Little Number"
 Soulsister – "Broken"
 Gangway – "Mountain Song"
 Simply Red – "Lady Godiva's Room"
 U2 – "Who's Gonna Ride Your Wild Horses"
 Sister Sledge – "We Are Family" (Remix)
 West End feat. Sybil – "The Love I Lost"
 Marie Fredriksson – "Mellan Sommar Och Höst"
 Søs Fenger, Jørn Hoel feat. Billy Cross – "Like Strangers"
 Lenny Kravitz – "Are You Gonna Go My Way"

Hitlister

Referencer 

Absolute Music 02
Album fra 1993
Absolute Music 3

Absolute Music 3 er en kompilation i serien Absolute Music udgivet den 16. august 1993. Albummet var det tredjemest solgte kompilation-album i Danmark i 1993. Cd-versionen indeholder 18 sange, mens bånd- og vinyl-versionen indeholder 24 sange. Nogle af sangene udkom senere på The Best Of Absolute Music 1-2-3.

Sangliste (CD)

Sangliste (BÅND/VINYL)

Bånd 1/Vinyl 1 
 Shaggy – "Oh Carolina"
 Haddaway – "What Is Love"
 Eros Ramazzotti – "Cose Della Vita"
 Tina Turner – "I Don't Wanna Fight"
 The Beloved – "Sweet Harmony"
 Danser Med Drenge – "Hvor Længe Vil Du Ydmyge Dig?"
 The Doobie Brothers – "Long Train Runnin'"
 Thomas Helmig – "Don't Leave Tonight"
 Lisa Stansfield – "Someday (I'm Coming Back)"
 Cut'N'Move – "Give It Up"
 Laid Back – "I Can't Live Without Love"
 Bobby Brown – "That's The Way Love Is"

Bånd 2/Vinyl 2 
 Whitney Houston – "I'm Every Woman"
 K.D. Lang – "Constant Craving"
 David Bowie – "Jump They Say"
 Diesel – "Tip Of My Tongue"
 OMD (Orchestral Manoeuvres In The Dark) – "Stand Above Me"
 Bryan Ferry – "I Put A Spell On You"
 Shai – "Baby I'm Yours"
 Jeremy Jordan – "The Right Kind Of Love"
 Jeff Healey – "Leave The Light On"
 Boy George – "The Crying Game"
 Hanne Boel – "Mocking Bird"
 Annie Lennox – "Love Song For A Vampire"

Absolute Music 03
Album fra 1993
Morten Selmer

Morten Bundgaard Selmer (født 28. maj 1971 i Holbæk) er en dansk producer, dj og komponist indenfor elektroniske genrer som trance, progressive house, tech house, techno og dubstep. Kendt under aliaser som Heliotrope, Skylab Dahlia, Ginkgo Groover og Quite Explicit. I 2000 startede han sit eget pladeselskab Skylab Music.
Som DJ går han under navnet Belmondo, og var bl.a radiovært fra 1990 til 1993 på programmet Hotnews, der blev sendt på Radio Holbæk.

Morten Selmer er ophavsmand til hvad der fik æren af at være det sidste demobånd, der blev spillet i Det DUR. Det var i den næstsidste udsendelse d. 20. december 1991. Han havde indsendt det under projektnavnet Quite Explicit og med titlen To Have You Baby.

Eksterne henvisninger 
 
 Heliotrope – Heliotrope officielle site
 Heliotrope Heliotrope på Spotify
 Heliotrope på Discogs
 SkylabMusic – pladeselskab
 Hotnews - Hyldest site til radio showet "Hotnews"

Referencer 

Musikere fra Danmark
Grant Hill

Grant Henry Hill (født 5. oktober 1972 i Dallas) er en amerikansk tidligere basketballspiller. Han spillede for collegeholdet Duke University Blue Devils, hvor han var med til at vinde to mesterskaber. Han spillede 20 år (1994-2013) som professionel i NBA, hvor han repræsenterede Detroit Pistons, Orlando Magic, Phoenix Suns og Los Angeles Clippers. Længst tid, syv sæsoner, tilbragte han hos Magic, der var hans klub i perioden 2000-2007. Hele syv gange, i 1995, 1996, 1997, 1998, 2000, 2001 og 2005, blev han udtaget til NBA All-Star Game, en hædersbevisning for sæsonens bedste spillere i ligaen.

Med det amerikanske landshold vandt Hill guld ved OL 1996 på hjemmebane i Atlanta. 

I 2018 blev Hill optaget i Naismith Memorial Basketball Hall of Fame.

Eksterne henvisninger 

Basketballspillere fra USA
Medlemmer af Naismith Memorial Basketball Hall of Fame
Big Sur (roman)

Big Sur er en roman af den amerikanske forfatter Jack Kerouac fra 1962.

Det er historien om en forfatter, der låner en vens hytte et stykke tid, mens han kæmper med at komme sig over, hvad der måske er et nervøst sammenbrud eller alkoholisme eller begge dele. En tid lever han et lykkeligt, meditativt liv fyldt med de enkle glæder, indtil hans længsel og behov for selskab driver ham tilbage til storbyen. Det er en yderst dyster bog, der på en meget direkte og eksplicit måde handler om delirium tremens.

Litteratur i USA
The Vanity of Duluoz

Vanity of Duluoz er en selvbiografisk roman fra 1968 af den amerikanske forfatter Jack Kerouac. Bogen beskriver Kerouacs alter ego, Jack Duluoz' oplevelser i perioden 1935-1946. Bogen indeholder minder fra forfatterens gymnasietid i Lowell, Massachusetts, hans studier ved Columbia University og hans senere tjeneste i flåden under 2. verdenskrig. Romanen slutter ved beat-bevægelsens begyndelse.

Denne artikel er en oversættelse af artiklen Vanity of Duluoz på den engelske Wikipedia. 

Litteratur i USA
Call of Duty 3

Call of Duty 3 er et førstepersons skydespill i Call of Duty-serien udviklet af Treyarch og Activision til Playstation 2, Playstation 3 og Xbox 360. Spillet er udgivet i Danmark i efteråret 2006. Det først spil i serien, Call of Duty, blev udgivet i 2003.

Anmeldelser 
 GamesMaster — 82% (PS3)
 Nintendo Power — 6.5/10 (Wii)
 GameTrailers — 7.8/10 (Wii)
 Eurogamer — 5/10 (Wii)
 Official Nintendo Magazine – 86% (Wii)
 Electronic Gaming Monthly- 7.5/10 (PS3)

Referencer

Eksterne henvisninger 
 
 Call of Duty officiel webside

Computerspil fra 2006
3
First-person shooter
PlayStation 2-spil
PlayStation 3-spil
Wii-spil
Xbox-spil
Xbox 360-spil
Moré Nevukhim

More Nevukhim ("Vejleder for de vildledte") er et centralt jødisk filosofisk værk. Skrevet på arabisk af Rambam og udformet som et meget langt brev til hans ven og elev, rabbi Josef Ibn Aknin, i tre dele.

Filosofiske skrifter
Visions of Cody

Visions of Cody er en roman af den amerikanske forfatter Jack Kerouac og måske hans stilistisk mest frie og varierede. Romanen blev skrevet i perioden 1951-52, og selvom den ikke udkom i sin helhed før 1973, havde den allerede inden da opnået kultstatus i undergrundsmiljøet.

Som stort set alle Kerouacs værker er 'Visions of Cody en "mytologisering" af hans liv, her under navnet "Jack Dulouz". Virkelige personer har fået andre navne, og faktiske hændelser bliver sat ind i en større tematisk ramme. Bogen fokuserer også meget på Kerouacs opfattelse af og forhold til vennen Neal Cassady, der i bogen hedder "Cody Pomeray".

Første del af bogen er en samling korte stream of consciousness-agtige essays, som Kerouac selv kaldte "sketches", hvoraf mange simpelthen beskriver dele af Dulouz' (Kerouacs) tilværelse i New York efter 2. verdenskrig – fra lugten i et cafeteria til St. Patrick's Cathedral, eller små hændelser som f.eks. beslutningen om at onanere på et offentligt toilet; alt sammen vævet sammen af Kerouacs indre monolog. Undervejs i disse beskrivelser beslutter Kerouac sig for at besøge Cody i San Francisco.

Tredje del af bogen er hovedsageligt en transkription af båndoptagelser af samtaler mellem Kerouac og Cassady (og nu og da "Evelyn" – Cassadys sidste kone Carolyn), som strakte sig over fem nætter, mens de røg marijuana. 

En del af Visions of Cody er en hurtig gengivelse af hændelser, som Kerouac beskrev i sit hovedværk On the Road (dansk titel: Vejene), der også handler om Kerouac og Cassady

Litteratur i USA